**Dažniausiai užduodami klausimai ir atsakymai dėl projektų administravimo, kai taikomi oficialūs apribojimai *(force majeure)* dėl COVID-19 pandemijos**

|  |  |
| --- | --- |
| **I. Taikoma aukštojo mokslo, bendrojo ugdymo, profesinio mokymo ir suaugusiųjų švietimo sektoriams** | |
| 1. Ar dėl koronaviruso pandemijos yra stabdoma „Erasmus+“ programa? | Europos Komisija neplanuoja stabdyti programos dėl COVID-19 pandemijos, kadangi daugelis veiklų gali būti įgyvendintos nuotoliniu būdu (virtualūs susitikimai, mobilumas ir mokymai nuotoliniu būdu, intelektinių produktų kūrimas, paraiškų rengimas ir pan.) arba jos nukeltos vėlesniam laikui, pratęsiant projekto veiklos laikotarpį. |
| 1. Kokie yra *force majeure* taikymo atvejai? | EK gerbia visas izoliavimo priemones, kurių imasi valstybės narės, siekdamos suvaldyti koronaviruso plitimą. Komisija supranta, kad šios priemonės gali turėti įtakos studentų, mokinių ir kitų asmenų dalyvavimui „Erasmus+“ mobilumuose (pvz. kad kai kurie dalyviai negali išvykti į mobilumą).  Nacionalinės agentūros (tarp jų ir Švietimo mainų paramos fondas) lanksčiai taikys *force majeure* principą svarstydamos kiekvieną individualų atvejį dėl mobilumų įskaitymo ir patirtų nuostolių kompensavimo.  Atkreipiame dėmesį, kad *force majeure* principas COVID-19 pandemijos kontekste, įgyvendinant programos „Erasmus+“ projektus, gali būti taikomas tais atvejais, kai yra uždaromos šalies/miesto sienos ir nėra išvykimo/atvykimo galimybės ir/arba tai atvejais, kai priimanti institucija oficialiai atšaukia mobilumo veiklas dėl COVID-19. Tais atvejais, kai paskelbus šalyje/mieste karantiną, uždarytose mokslo ir studijų institucijose studijos vykdomos nuotoliniu būdu, *force majeure* principas nėra taikomas. |
| 1. Ar gali būti pratęstas projekto dotacijos sutarties laikotarpis? | Fondas gali patenkinti pagrįstus prašymus pratęsti dotacijų sutartis tais atvejais, kai dotacijos gavėjas negalėjo įgyvendinti sutartyje suplanuotų mobilumų, projekto partnerių susitikimų ir/ar kitų projekto veiklų dėl koronaviruso plitimo.  Dotacijos sutartys galės būti pratęstos (jei toks poreikis yra), kaip nurodyta žemiau:  **2018 metų KA107 projekto** **sutartis** (**26 mėn. trukmės) gali būti pratęsta** **12 mėn.**, t. y. **iki 2021 m. liepos 31 d**. Maksimali galima projekto trukmė – 38 mėn.  **2018 metų visų sektorių strateginių partnerysčių KA2 projektų sutartys (24 mėn. arba 30 mėn. trukmės) gali būti pratęsta** **atitinkamai 12 arba 6 mėn.** Maksimali galima projekto trukmė – 36 mėn.  **2018 metų visų sektorių mobilumo projektų KA1 (24 mėn. trukmės) sutartis gali būti pratęsta** iki **12 mėn.** Maksimali galima projekto trukmė – 36 mėn.  **2019 ir 2020 metų** dotacijų sutartys gali būti pratęstos 12 mėnesių, bet neviršijant maksimalios 36 mėnesių trukmės. Gavus pagrįstus dotacijų gavėjų prašymus bus rengiami dotacijos sutarčių pakeitimai suderintam laikotarpiui. |
| 1. Kaip *force majeure* atveju dokumentuoti nuostolius ir fiksuoti besimokančiųjų ir/arba darbuotojų mobilumą „Mobility Tool+“ sistemoje KA1, KA2 projektuose? | 1. Būtinai išsaugokite dokumentus, pagrindžiančius *force majeure* atvejį (oficialių Lietuvos ir atitinkamos šalies rekomendacijų momentines ekrano kopijas (angl. *printscreens)*, partnerių atsisakymą dalyvauti/priimti mobilumuose ir pan.). 2. Atlikite visus reikalingus veiksmus, siekiant susigrąžinti patirtus nuostolius už neįvykusius mobilumus ar kitas projekto veiklas, ir tai dokumentuokite (pvz., kreipimasis raštu į kelionių agentūrą, viešbutį, kursų organizatorių dėl lėšų grąžinimo už nesuteiktas paslaugas, prašymas grąžinti užstatą už nuomojamą būstą ir pan.). Jeigu patirtus nuostolius atsisako kompensuoti paslaugų teikėjai, galima kreiptis patarimo į Europos vartotojų centrą Lietuvoje <https://www.ecc.lt/lt/>. 3. „Mobility Tool+“ sistemoje, mobilumo dalyvio kortelėje fiksuokite *force majeure* atvejį. Tuomet „Mobility Tool+“ sistema leis laisvai koreguoti duomenis: pakoreguokite veiklos trukmę, mobilumo biudžeto dalyje ranka įveskite faktines mobilumo dalyvio patirtas išlaidas už kelionę ir pragyvenimo išlaidas, pastabose būtinai pateikite paaiškinimą naudojant žodžius „COVID-19“ arba „Coronavirus“. Kada tik įmanoma, išlaidas deklaruokite pagal EK nustatytas normas – tiek dalyvių kelionės išlaidoms, tiek pragyvenimui.   Išsamios, Europos Komisijos parengtos gairės kaip *force majeure* atveju fiksuoti mobilumus „Mobility Tool+“ sistemoje skelbiamos šioje [nuorodoje.](https://webgate.ec.europa.eu/fpfis/wikis/pages/viewpage.action?pageId=463703403) |
| 1. Ar bus didinama projekto dotacija dėl patirtų papildomų išlaidų? | Visais atvejais kompensuojamų išlaidų dydis negali viršyti skirtos dotacijos institucijai, kuri nebus didinama. |
| 1. Ar dėl *force majeure* nutraukus mobilumą reikės sugrąžinti stipendijos/pragyvenimo išlaidų dalį už neišbūtą laikotarpį? | * Tais atvejais, kai **neplanuojama atidėti mobilumo laikotarpio vėlesniam laikui ir jį tęsti priimančiajai institucijai informavus apie veiklų atnaujinimą** bei, **kai neplanuojama tęsti mobilumo nuotoliniu** būdu, mobilumo laikotarpis gali būti nutrauktas. Nutraukus mobilumo laikotarpį turėtų būti perskaičiuotas stipendijos/pragyvenimo išlaidų dydis. Už neišbūtą laikotarpį stipendijos/pragyvenimo išlaidų dalis grąžinama siunčiančiajai institucijai. * Tais atvejais, kai priimanti institucija pereina prie virtualaus mokymo proceso ir mobilumo dalyvis lieka priimančios institucijos šalyje, **dalyviui grąžinti išmokėtos stipendijos/ pragyvenimo išlaidų nereikia.** * Tais atvejais, kai esant *force majeure* aplinkybėms mobilumo **dalyvis grįžo į Lietuvą**, **dalyvauja virtualiame mokyme** ar kitoje virtualioje veikloje (jei priimančioji institucija padarė jas prieinamas kaip alternatyvą iš pradžių planuotai veiklai), **siunčiančioji institucija gali priimti sprendimą nereikalauti dalyviui grąžinti išmokėtos stipendijos/pragyvenimo išlaidų.** Taip pat gali būti kompensuojami patirti nuostoliai (pvz., tais atvejais kai patiriamos papildomos kelionės atgal į Lietuvą išlaidos, negrąžinamas užstatas už gyvenamosios vietos nuomą mobilumo laikotarpio metu, pateikus dokumentus ar raštiškus įrodymus, kad buvo kreiptasi dėl patirtų išlaidų susigrąžinimo ir kt.). * Tais atvejais, kai mobilumo laikotarpis baigėsi ar yra nutrauktas priimančiosios institucijos, tačiau mobilumo **dalyvis neturi galimybės grįžti į gimtąją šalį** (dėl karantino atsiradusių judėjimo tarp šalių ribojimo), **siunčiančioji institucija gali priimti sprendimą nereikalauti dalyviui grąžinti išmokėtos stipendijos/pragyvenimo išlaidų.** Taip pat gali būti kompensuojami patirti nuostoliai (pvz., tais atvejais kai patiriamos papildomos kelionės atgal į Lietuvą išlaidos, negrąžinamas užstatas už gyvenamosios vietos nuomą mobilumo laikotarpio metu, pateikus dokumentus ar raštiškus įrodymus, kad buvo kreiptasi dėl patirtų išlaidų susigrąžinimo ir kt.). * Tais atvejais, kai **mobilumas dar nebuvo prasidėjęs**, tačiau mobilumo dalyvis patyrė nuostolių bandydamas atšaukti suplanuotą skrydį ar apgyvendinimo vietos rezervaciją ir turi tai pagrindžiančius dokumentus, **siunčiančioji institucija gali priimti sprendimą kompensuoti patirtas išlaidas**.   Atkreipiame dėmesį, kad kompensuojamos gali būti tik faktinės mobilumo dalyvio už neįvykusius mobilumus patirtos išlaidos. Visais atvejais kompensuojamų išlaidų dydis negali viršyti institucijai skirtos dotacijos.  **Dėmesio!** Kiekvieną atvejį siunčiančioji institucija nagrinėja atskirai, atsižvelgdama į turimą programos „Erasmus+“ finansavimą ir užtikrindama vienodą identiškų ar panašių atvejų traktavimą. |
| 1. Ar gali būti kompensuotos išlaidos, nenumatytos dotacijos sutartyje? | Pripažinus *force majeure* atvejus gali būti kompensuojamos papildomos išlaidos pateikus mobilumo dalyvio pateiktus pagrindžiančius dokumentus bei dotacijos gavėjo pasirašytą deklaraciją, kad šių išlaidų negali padengti iš kitų šaltinių (pvz., draudimo, mobilumo organizavimui skirtų išlaidų ir pan.).  Visais atvejais kompensuojamų išlaidų dydis negali viršyti institucijai skirtos dotacijos. |
| 1. Ar strateginių partnerysčių (KA2) projektuose partnerių susitikimai ir intelektinių produktų sklaidos renginiai, organizuoti nuotoliniu būdu, gali būti užskaityti kaip tinkami? | Tuo atveju, jeigu dėl COVID-19 pandemijos protrūkio projekte dalyvaujančių organizacijų šalyse, neįmanoma Strateginių partnerysčių projekto veiklų įgyvendinti įprastomis sąlygomis, t. y. vadovaujantis dotacijos sutarties ir jos II, III, IV prieduose patvirtintomis nuostatomis, tuomet projekto partnerių susitikimus ir intelektinių produktų sklaidos renginius galima įgyvendinti virtualiu būdu kaip tai numato dotacijos sutarties VI priedo sąlygos.  Virtualiu būdu organizuotų veiklų išlaidos finansuojamos iš atitinkamų biudžeto kategorijų remiantis dotacijos sutarties VI priede įtvirtintomis nuostatomis:  1) Virtualūs partnerių susitikimai - deklaruojami projekto valdymo ir įgyvendinimo išlaidų kategorijoje. Kai dotacijos gavėjai organizuoja virtualius susitikimus, jie neturi teisės gauti fiksuotos normos lėšų už tarptautinius projekto susitikimus iš tarptautinių partnerių susitikimų biudžeto kategorijos.  2) Virtualūs intelektinių produktų sklaidos renginiai - deklaruojami intelektinių produktų sklaidos renginių išlaidų kategorijoje. Dotacijos suma apskaičiuojama padauginus virtualios veiklos dalyvių iš organizacijų, išskyrus dotacijos gavėjo organizaciją, asocijuotųjų partnerių, organizuojančių sklaidos renginį, ir kitų projekto partnerių organizacijų, kaip nurodyta Dotacijos sutartyje, skaičių iš 15 proc. kiekvienam dalyviui taikomos fiksuotos normos, kaip nurodyta Dotacijos sutarties IV priede, tačiau ne daugiau kaip 5.000,00 EUR vienam projektui. |
| 1. Ar absolventai, kurių „Erasmus+“ praktika buvo atidėta dėl *force majeure*, turės galimybę atlikti ją praėjus 12 mėn. laikotarpiui nuo studijų/profesinio mokymo baigimo? | Atsižvelgiant į *force majeure* aplinkybes, išimties tvarka, laikotarpis, per kurį absolventas gali atlikti praktiką, prailginamas 6 mėn., t. y. iki 18 mėn. po studijų/profesinio mokymo baigimo. |
| 1. Ar yra galimybė esant *force majeure* situacijai sutrumpinti fizinio mobilumo trukmę? | Taip. Esant *force majeure* situacijai fizinio mobilumo trukmė gali būti sutrumpinta arba atšaukta ir pakeista virtualaus mobilumo. |
| 1. Kokios yra rekomendacijos dėl mobilumų ir kitų projekto veiklų organizavimo ateityje? | Švietimo mainų paramos fondas rekomenduoja „Erasmus+“ projektų vykdytojams ir dalyviams prieš pradedant organizuoti veiklas įprastiniu (fiziniu) būdu ar jose dalyvaujant susipažinti su esamais ribojimais ir atsakingai įvertinti rizikas.  Organizacijas, kurios apsisprendė projektų veiklas organizuoti įprasti būdu, kviečiame susipažinti su rekomendacijomis projektų veiklų įgyvendinimui:   * „[Rekomendacijos „Erasmus+“ mobilumo projektus įgyvendinančioms organizacijoms karantininiu laikotarpiu](https://erasmus-plius.lt/wp-content/uploads/2020/08/AM-atmintine-2020-09-09.pdf)“ (taikoma aukštojo mokslo sričiai). * „[Rekomendacija mokslo ir studijų institucijoms dėl užsienio studentų priėmimo](https://www.smm.lt/web/lt/pranesimai_spaudai/aukstosios-mokyklos-tures-uztikrinti-izoliacijos-salygas-atvykusiems-uzsienio-studentams)“ (taikoma aukštojo mokslo sričiai). * „[Rekomendacijos „Erasmus+“ mobilumo projektus įgyvendinančioms organizacijoms pokarantininiu laikotarpiu](https://erasmus-plius.lt/wp-content/uploads/2020/10/MOBILUMAI-karantininiu-laikotarpiu.docx)“ (taikoma bendrojo ugdymo, profesinio mokymo ir suaugusiųjų švietimo sričiai). * [Rekomendacijos programos „Erasmus+“ KA2 strateginių partnerysčių projektus įgyvendinančioms organizacijoms](https://www.youtube.com/watch?v=ZgYLqV3bino&list=PLLU46F5bt4sBaSJUVNcD_JtVqcEwyjwqA&index=5) esant *force majeure* aplinkybėms dėl COVID-19 (taikoma bendrojo ugdymo, profesinio mokymo ir suaugusiųjų švietimo sričiai) |
| 1. Papildomos finansinės ir sutartinės taisyklės taikomos projektams, organizuojantiems virtualias ir fizines mobilumo veiklas *force majeure* dėl COVID-19 aplinkybėmis | Dotacijos sutarties VI priedo taisyklės papildo 2018, 2019 ir 2020 m. kvietimų dotacijų sutarčių III priedo I.2 ir II.2 straipsnių taisykles ir yra taikomos tik tais atvejais, kai **virtualias veiklas** reikia organizuoti esant *force majeure* **dėl COVID-19 aplinkybėms**.  Taikomi šie reikalavimai:   1. Dotacijos gavėjams yra leidžiama perkelti iki 10 proc. lėšų iš bet kurios biudžeto kategorijos, paremtos fiksuotomis normomis, į išimtinių išlaidų biudžeto eilutę, kad būtų galima padengti **išimtines išlaidas**, susijusias su įrangos ir (arba) paslaugų, būtinų **virtualių mobilumo veiklų įgyvendinimui**, pirkimu ir (arba) nuoma, net jei iš pradžių išimtinių išlaidų biudžeto kategorijoje lėšos nebuvo numatytos.   Šiomis lėšomis leidžiama kompensuoti iki 75 proc. faktiškai patirtų tinkamų finansuoti išlaidų už įsigytą ir (arba) išsinuomotą įrangą ir (arba) paslaugas. Privaloma sąlyga papildomų išimtinių išlaidų įskaitymui – projekte turi būti įgyvendintos virtualios veiklos.   1. **Į išimtinių išlaidų biudžeto kategoriją** yra leidžiama perkelti iki 10 proc. lėšų iš bet kurios biudžeto kategorijos, kad būtų padengtos su **„COVID-19“ testais** susijusios išlaidos, būtinos fizinių mobilumų užsienio šalyje įgyvendinimui.   Šiomis lėšomis leidžiama kompensuoti iki 100% faktiškai patirtų tinkamų finansuoti išlaidų.   1. Didžiausia galima perkėlimo į išimtines išlaidas suma turėtų būti ne didesnė nei 10 proc. nuo visos patvirtintos dotacijos sumos. Visais atvejais kompensuojamų išlaidų dydis negali viršyti institucijai skirtos dotacijos. 2. Patikros atveju šioms išlaidoms pagrįsti bus prašoma pateikti išlaidas pagrindžiančius dokumentus - sąskaitas faktūras, nurodant sąskaitą išrašiusio subjekto pavadinimą ir adresą, sumą ir valiutą bei sąskaitos faktūros datą, KA2 projektuose – taip pat reikia pateikti ir sąskaitų apmokėjimą patvirtinančius mokėjimų pavedimus. |
| 1. Aktualios nuorodos | Aktualią informaciją dėl viruso plitimo galima rasti:   * [Interaktyvus žemėlapis](https://reopen.europa.eu/en), kuriame galite rasti pagal oficialius valstybių šaltinius parengtą susistemintą informaciją apie kelionių ir kitus apribojimus įvairiose šalyse (rekomenduojame atsidaryti per „Chrome“ arba „Firefox“ naršyklę) <https://reopen.europa.eu/en>; * URM konsulinės informacijos puslapyje <https://keliauk.urm.lt/>; * Europos Sąjungos keleivių teisės <https://ec.europa.eu/commission/presscorner/detail/en/ip_20_485>; * Europos ligų prevencijos ir kontrolės centro interneto puslapyje <https://www.ecdc.europa.eu/en/geographical-distribution-2019-ncov-cases>; * Europos Komisijos informacija interneto puslapiuose:   <https://ec.europa.eu/health/coronavirus_en>;  <https://ec.europa.eu/programmes/erasmus-plus/news/corona-virus-consequences-erasmus-and-european-solidarity-corps-mobility-activities_en>.   * Rekomendacijos COVID-19 kontekste   <https://erasmus-plius.lt/rekomendacijos-covid-19-kontekste/> |
|  |  |
|  |  |
| II. Taikoma tik aukštojo mokslo sektoriui | |
| 1. Užsienio šalies vyriausybei priėmus sprendimą uždaryti šalies sienas dėl COVID -19, ar turėtumėme nutraukti visų studentų mobilumus, ar visgi leisti studentams priimti sprendimą patiems? | Visais atvejais sprendimą dėl rekomendacijų mobilumo dalyviui priima projektą įgyvendinančios institucijos vadovas. Pilnametis mobilumo dalyvis, atsižvelgdamas į siunčiančios, priimančios institucijų bei Lietuvos ir atitinkamos šalies atsakingų nacionalinių institucijų rekomendacijas dėl užsikrėtimo prevencijos priemonių, priima asmeninį sprendimą dėl mobilumo tęsimo ar nutraukimo **apie tai raštu** informuodamas siunčiančiąją instituciją. |
| 1. Studentas, kurio mobilumo veikla yra sustabdyta, nusprendė arba buvo priverstas likti užsienyje, t. y. priimančiojoje šalyje. Kokios šiuo atveju yra finansavimo galimybės? | * Studentui paliekama jau išmokėta stipendijos dalis. Vėliau, jei studentas nusprendžia netęsti studijų/praktikos (kai priimanti institucija informuos apie veiklų atnaujinimą), siunčiančioji institucija gali paprašyti studento grąžinti stipendijos dalį už neišbūtą laikotarpį. Atvejai, kuomet studentui gali būti mokama stipendija ir už sustabdyto mobilumo laikotarpį, pateikti papunktyje „Papildomos išlaidos“ žemiau. * Jeigu studentas, priimančiajai institucijai atnaujinus veiklas, nusprendžia tęsti studijas / praktiką, studentui mokama likusi stipendija už laikotarpį po veiklų atnaujinimo. * Papildomos išlaidos. Be stipendijos dalies už laikotarpį po priimančiosios institucijos veiklų atnaujinimo studentui gali būti mokama stipendija taip pat už laikotarpį, kuomet mobilumas buvo sustabdytas, su sąlyga, kad: * studentas tęs studijas / praktiką užsienyje, kai tik priimančioji institucija praneš apie veiklų atnaujinimą ir * studentas buvo priverstas likti užsienyje dėl atitinkamų šalių valdžios institucijų įvestų kelionės apribojimų, susijusių su COVID-19 plitimu (pandemija).   **Dėmesio!** Kiekvieną atvejį siunčiančioji institucija nagrinėja atskirai, atsižvelgdama į turimą programos „Erasmus+“ finansavimą ir užtikrindama vienodą identiškų ar panašių atvejų traktavimą. |
| 1. Ar gali būti atlygintos papildomos kelionės išlaidos studentams, kurie į mobilumus vyko su nuline stipendija lygiai taip pat kaip studentams su pilna stipendija? | Atsižvelgiant į *force majeure* aplinkybes aukštosios mokyklos, išimties tvarka, gali nuspręsti kompensuoti papildomas išlaidas studentams, kurie į mobilumus vyko su nuline stipendija, nors įprastomis sąlygomis, stipendijos negavę studentai, negauna finansavimo, skirto padengti kelionės ir pragyvenimo išlaidas. |